Die Tierpoortdam is 'n besproeiingsdam in die suidooste van die Vrystaat. Hierdie dam in die Tierpoortrivier is 32 km suid van Bloemfontein, noord van Edenburg en Reddersburg en by die ruitverwysing 29° 24′ 46″ suid en 26° 8′ 3″ oos. Die aanvanklike wal is gebou in 1923 met 'n lengte van 114 m en 'n hoogte van 19.8m wat 'n bakmaat opgelewer het van 36 miljoen m³. Met 'n kanaalstelsel van 50 km in lengte is meer as 'n 1000 ha landbougrond besproei. In 1988 het die grondwal verspoel en is in 1990 herstel. Nou is die wallengte 180 m, die maksimum volume van die stumeer 34.5 miljoen m³ en die maksimum area van die meer 9.1km². Die Tierpoort-besproeiingsraad is die eienaar van die dam. Ook word die dam vir watersport en visvang benut. Die oewers is ryk aan voëllewe. Lys van grootste damme in Suid-Afrika http://wis.orasecom.org/content/study/UNDP-GEF/InfrastructureCatalogue/Documents/Reservoirs/Tierpoort%20Dam.pdf[dooie skakel]